Kadri Tüür

Kadri Tüür (sündinud 15. detsembril 1975) on eesti kirjandusteadlane, semiootik ja muuseumitöötaja, ökofeminist.

Haridus 
Ta lõpetas 1994. aastal hõbemedaliga Saaremaa Ühisgümnaasiumi.

1999. aastal lõpetas ta Tartu Ülikooli bakalaureusekraadiga eesti kirjanduse erialal (bakalaureusetöö Karl Ristikivi romaanidest), 2002. aastal sai samuti Tartu Ülikoolist magistrikraadi võrdleva kirjandusteaduse alal (magistritöö Anja Kauraneni romaanidest) ja aasta hiljem täiendava magistrikraadi semiootika alal (tööga eesti looduskirjandusest).

2017. aastal kaitses ta Tartu Ülikoolis doktorikraadi semiootika ja kultuuriteooria alal tööga "Semiotics of Nature Representations: on the Example of Nature Writing" (Looduskujutuse semiootika: looduskirjanduse näitel; juhendajad Kalevi Kull, Peeter Torop, Ulrike Plath).

Poliitiline tegevus 
Kadri Tüür oli Muhu vallavolikogu liige aastatel 2002–2009 ja volikogu esimees aastatel 2005–2009.

Teadustegevus
Ta on töötanud teadurina Eesti Kirjandusmuuseumis, Underi ja Tuglase Kirjanduskeskuses ja Karl Ristikivi muuseumis. 

2005. aasta algusest kuni 2010. aasta lõpuni töötas ta Muhu Muuseumi juhatajana.

Samuti on ta olnud Tartu Ülikooli Viljandi Kultuuriakadeemia teadusajakirja Studia Vernacula peatoimetaja.

Seltsiline kuuluvus 
Ta kuulub Euroopa Kirjandusökoloogia Assotsiatsiooni (EASLCE), Eesti Kirjanduse Seltsi, Eesti Semiootika Seltsi, Eesti Loodusuurijate Seltsi ja on Muhu Pärandikooli liige. Tüür on lisaks ka üliõpilasorganisatsiooni EYS Veljesto vilistlane.

Viited

Välislingid 

Eesti kirjandusteadlased
Eesti semiootikud
Eesti muuseumitöötajad
Eesti feministid
Tartu Ülikooli filosoofiateaduskonna vilistlased
EYS Veljesto liikmed
Sündinud 1975